DEVEDNAR SINGH
నిరాశ పరచిన దావీందర్‌ సింగ్‌
లండన్‌: ప్రపంచ అథ్లెటిక్‌ ఛాంపియన్‌షిప్‌లో భారత క్రీడాకారుల వైఫల్యం కొనసాగుతోంది. తొలిసారి జావెలిన్‌ త్రో ఫైనల్‌కు చేరిన తొలి భారతీయుడిగా చరిత్ర సృష్టించిన దావీందర్‌ సింగ్‌ కంగ్‌ తుది పోటీ ల్లో స్థాయికి తగ్గ ప్రదర్శన చేయలేదు. పోటీలో 12వ స్థానంలో నిలిచి కంగుతిన్నాడు. ఫైనల్‌లో అతడు జావెలిన్‌ను 80.02 మీటర్లు మాత్రమే విసిరాడు. అదీ మూడో దఫాలో. తొలి ప్రయత్నంలో 75.40 మీటర్లు విసిరిన అతడు రెండోసారి ఫౌల్‌ అయ్యాడు. కంగ్‌ సీజన్‌, వ్యక్తిగత అత్యుత్తమం 84.57 మీటర్లు కాగా ఈసారి అంతదూరం కూడా జావెలిన్‌ను విసరలేదు. జర్మనీ అథ్లెట్‌ జానెస్‌ వెటర్‌ (89.89మీటర్లు) స్వర్ణం సాధించాడు.